gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4323, del 28-08-2002 (2002/9049)

RESOLUCIÓ d'1 de juliol de 2002, del conseller de Sanitat, que autoritza la creació de la Unitat de Referència Funcional de Patologia Pancreàtica de l'Hospital General Universitari d'Alacant.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9049


Data del document
:   01-07-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Alacant
    * malaltia
    * establiment hospitalari

RESOLUCIÓ d'1 de juliol de 2002, del conseller de Sanitat, que autoritza la creació de la Unitat de Referència Funcional de Patologia Pancreàtica de l'Hospital General Universitari d'Alacant. [2002/9049]
  
Vistos la sol·licitud presentada pel director mèdic de l'Hospital General Universitari d'Alacant, l'informe favorable del subsecretari per a l'Agència Valenciana de la Salut i la proposta de resolució favorable de la cap del Servici de Recursos Sanitaris de la Direcció General de l'Agència per a la Qualitat, Avaluació i Modernització dels Servicis Assistencials.
  
La Conselleria de Sanitat és competent per a resoldre segons que disposen el Decret 87/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Sanitat, i l'article 14.1 del Decret 186/96, de 18 d'octubre, del Govern Valencià, pel qual s'aprova el reglament sobre estructura, organització i funcionament de l'Atenció Especialitzada de la Conselleria de Sanitat, per la present resolució es concedix autorització a la Direcció General per a la Prestació Assistencial per a la creació de la Unitat de Referència Funcional de Patologia Pancreàtica de l'Hospital General Universitari d'Alacant, siti al carrer del mestre Alonso, 109, d'Alacant. Esta unitat queda acreditada d'acord amb l'article 14 de l'anomenat Decret 186/96.
  
Esta resolució exhaurix la via administrativa i s'hi pot interposar recurs contenciós administratiu en el termini de dos mesos, comptadors des de l'endemà de la data de la notificació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 1 de juliol de 2002.- El conseller de Sanitat: Serafín Castellano Gómez.
Diari Oficial de la Generalitat Valenciana


Sumari del DOGV 4236, del 25-04-2002 (2002/4118)

Informació pública de la modificació del pla de reforma interior del Passeig Marítim, a l'illa M-10 Les Arenes.
---------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4118


Organisme emissor
:   Ajuntament de València

Tipus de document
:   Anunci

Informació pública de la modificació del pla de reforma interior del Passeig Marítim, a l'illa M-10 Les Arenes. [2002/F4118]
  
Per la Resolució d'Alcaldia número U-2275, de 18 d'abril, s'ha disposat el següent:
  
Vist el Decret de l'Alcaldia de data 1 de març de 2002, com també el dictamen de la Comissió Informativa d'Urbanisme de 25 de febrer de 2002, relatius a la modificació del pla de reforma interior del Passeig Marítim a l'illa M-10 Les Arenes, vista la documentació aportada pel Servei de Planejament, i amb el dictamen de la Comissió Informativa d'Urbanisme, de conformitat amb els articles 52, 45, 46 i 57 de la Llei 6/1994, Reguladora de l'Activitat Urbanística, aquesta Alcaldia resol:
  
«I. Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i en el Diari Oficial de la Generalitat Valenciana, i prèvia remissió de l'avís previst en l'article 46.3 de la Llei Reguladora de l'Activitat Urbanística, el projecte de modificació del pla de reforma interior del Passeig Marítim, a l'illa M-10 Les Arenes, amb l'efecte suspensiu de llicències, prescrit en l'article 57 de l'esmentada Llei 6/1994.»
  
I de conformitat amb el que s'estableix en els articles 46 i 52 de la Llei 6/1994, Reguladora de l'Activitat Urbanística, s'obri el període d'informació pública durant el termini de 20 dies, comptadors des de l'endemà de la publicació d'aquest acord en els diaris corresponents. L'expedient està a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 4319, del 22-08-2002 (2002/8747)

Informació pública de la llista definitiva d'aprovats en el concurs.oposició per a la provisió d'una plaça d'auxiliar administratiu.
------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/8747


Organisme emissor
:   Ajuntament de Beniarrés

Tipus de document
:   Anunci

Informació pública de la llista definitiva d'aprovats en el concurs'oposició per a la provisió d'una plaça d'auxiliar administratiu. [2002/X8747]
  
Concloses les proves de selecció per a la provisió en propietat d'una plaça d'auxiliar, escala d'Administració General, Subescala auxiliar per procediment concurs-oposició inclosa en l'oferta d'ocupació pública de 2001.
  
Vista la proposta del Tribunal qualificador i transcorregut el termini de 10 dies hàbils des de l'exposició pública de la fase de concurs i no havent-s'hi produït cap reclamació ni al·legació, resolc:
  
Primer
  
Elevar a definitiva l'aprovació provisional efectuada pel Tribunal qualificador el dia 4 de juliol de 2002.
  
Segon
  
Publicar la relació definitiva d'aspirants aprovats per orde de puntuació.
  
Pérez Mayo Salvador
  
DNI 64.308.932 V
  
Total 30,80
  
Tercer
  
Concedir a l'aspirant aprovat un termini de 20 dies naturals a comptar des del següent a la publicació de la relació definitiva d'aprovats a fi que presente els documents assenyalats en la base 10.
Diari Oficial de la Generalitat Valenciana


Sumari del DOGV 4399, del 16-12-2002 (2002/13873)

Expedient número 738/2002. Construcció del Centre de Salut d'Orihuela Platja (Alacant).
---------------------------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/13665


Data del document
:   03-12-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Orihuela
    * contracte d'obres
    * adjudicació de contracte administratiu
    * establiment hospitalari

Expedient número 738/2002. Construcció del Centre de Salut d'Orihuela Platja (Alacant). [2002/Q13701]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Subsecretaria per als Recursos de Sanitat. Carrer de Misser Mascó, 31, 46975 València. Telèfon: 41 241 39 60; fax: 96 386 66 07.
  
c) Número d'expedient: 738/2002.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: construcció del Centre de Salut d'Orihuela «Platja» (Alacant).
  
c) Lots: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.330, de 6 de setembre de 2002.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: un milió seixanta-un mil vuit-cents set euros i trenta-un cèntims (1.061.807,31 euros).
  
5. Adjudicació
  
a) Data: 2 de desembre de 2002.
  
b) Contractista: Construcciones Villegas, SL.
  
c) Nacionalitat: espanyola.
  
d) Import d'adjudicació: nou-cents dos mil trenta-set euros i setze cèntims (902.037,16 euros).
Diari Oficial de la Generalitat Valenciana


Sumari del DOGV 4183, del 05-02-2002 (2002/864)

Expedient número CNMY02/DGI/2. Adjudicació de l'explotació de la plataforma tecnològica utilitzada per a l'atenció del telèfon únic d'emergències europeu 112, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4183

Data del DOGV
:   05-02-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/864


Data del document
:   25-01-2002

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Expedient número CNMY02/DGI/2. Adjudicació de l'explotació de la plataforma tecnològica utilitzada per a l'atenció del telèfon únic d'emergències europeu 112, en l'àmbit de la Comunitat Valenciana. [2002/M864]
  
La Conselleria de Justícia i Administracions Públiques, en compliment del que establix l'article 93.2 del Reial Decret Legislatiu 2/2002, de 16 de juny, pel qual s'aprova el Text Refós de la Llei de Contractes de les Administracions Públiques i 119 del Reglament i als efectes determinats en aquest, fa pública l'adjudicació del següent contracte:
  
1. Entitat adjudicadora
  
a) Organisme: Generalitat Valenciana. Conselleria de Justícia i Administracions Públiques.
  
b) Dependència que tramita l'expedient: Secretaria General Administrativa.
  
c) Número d'expedient: CNMY02/DGI/2.
  
2. Objecte del contracte
  
a) Tipus de contracte: serveis.
  
b) Descripció de l'objecte: explotació de la plataforma tecnològica utilitzada per a l'atenció del telèfon únic d'emergències europeu 112, en l'àmbit de la Comunitat Valenciana.
  
c) Lots: en aquest contracte no s'establixen lots.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.142, de 5 de desembre de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació o cànon d'explotació:
  
Import total: dos milions nou-cents noranta-tres mil vuit-cents vint-i-vuit euros (2.993.828 euros).
  
5. Adjudicació
  
a) Data: 21 de gener de 2002.
  
b) Contractista: Tecnología e Ingeniería de Sistemas y Servicios Avanzados de Telecomunicaciones, SA (TISSAT).
  
c) Import d'adjudicació: dos milions vuit-cents quaranta-quatre mil set-cents trenta-set euros amb seixanta-un cèntims (2.844.737,61 euros).
Diari Oficial de la Generalitat Valenciana


Sumari del DOGV 4168, del 15-01-2002 (2002/44)

Informació pública de l'estudi de detall en l'illa formada pels polígons UZ4, UZ2 i E2 i el polígon UZ1 de la urbanització Monte Lanuza II al terme municipal del Campello.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4168

Data del DOGV
:   15-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/44


Organisme emissor
:   Ajuntament del Campello

Tipus de document
:   Anunci

Informació pública de l'estudi de detall en l'illa formada pels polígons UZ4, UZ2 i E2 i el polígon UZ1 de la urbanització Monte Lanuza II al terme municipal del Campello. [2002/M44]
  
Mitjançant Resolució de l'Alcaldia, de data 25 d'octubre de 2001, i número 3445-01, es va acordar sotmetre a informació pública, pel termini de 20 dies, l'estudi de detall indicat més amunt, presentat pel senyor Luis Greciano Calvo, en representació de la mercantil Grecal SA, amb data 21 de juny de 2001 (R.G.E. 8362), i que té per objecte substituir la tipologia d'edificació familiar aïllada (clau 13) per la d'habitatge unifamiliar en filera amb jardí per davant i per darrere, d'acord amb l'article 153.6 del vigent Pla General d'Ordenació Urbana.
  
Durant el termini indicat de 20 dies, a comptar a partir del següent al de la publicació d'aquest anunci en el Diari Oficial de la Generalitat Valenciana, es podrà consultar l'expedient i presentar les al·legacions que s'estimen pertinents. Per a consultar-lo, els particulars podran dirigir-se a l'Ajuntament del Campello, Negociat de Planejament Gestió, de dilluns a divendres, des de les 10.00 fins a les 14.00 hores. Expedient 121-43/2001.
  
Cosa que es publica perquè en prengueu coneixement, de conformitat amb el que disposa l'article 46 de la Llei 6/1994, de 15 de novembre. de la Generalitat Valenciana, Reguladora de l'Activitat Urbanística.
  
Aquest anunci serveix de notificació als possibles titulars cadastrals de les finques les referències de les quals s'indiquen a continuació i que no han pogut ser notificats personalment:
  
Titulars Referències cadastrals
  
Gesinar SL 4627001
  
Refaie Abdelrahman Tarrab 4527002
Diari Oficial de la Generalitat Valenciana


Sumari del DOGV 4232, del 19-04-2002 (2002/3757)

RESOLUCIÓ de 29 de gener de 2002, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit, 001/02 sobre una transferència de crèdit al capítol I del pressupost de despeses de l'IVIA per a l'exercici 2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4232

Data del DOGV
:   19-04-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/3757


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 29 de gener de 2002, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit, 001/02 sobre una transferència de crèdit al capítol I del pressupost de despeses de l'IVIA per a l'exercici 2002. [2002/3757]
  
Vista la proposta elevada pel director de l'Institut Valencià d'Investigacions Agràries amb data 28 de gener de 2002.
  
A tenor del que disposa l'article 69 del Text Refós de la Llei General Pressupostària, aplicable amb caràcter supletori, que atorga la competència en matèria de transferències de crèdit als titulars dels departaments ministerials.
  
En virtut del que disposa l'article 69 del Text Refós de la Llei d'Hisenda Pública de la Generalitat Valenciana, pel qual se substitueix la fiscalització prèvia per control financer anual a les entitats autònomes de naturalesa mercantil, industrial, financera, o anàloga de la Generalitat Valenciana,
  
Fent ús de les atribucions que em confereix la Llei 4/1991 de la Generalitat Valenciana, de 13 de març, de Creació com a entitat Autònoma de l'Institut Valencià d'Investigacions Agràries, especificades en l'article vuité del Decret 233/1991, de 9 de desembre, del Consell de la Generalitat Valenciana pel qual s'aprovava el Reglament de l'IVIA, i amb l'acord favorable del Consell Rector, resolc:
  
Autoritzar la transferència de crèdit des de l'article 10 €Dotació financera de despeses de personal- per un import de 4.489.214,69 euros, a l'article 12 €Retribucions funcionaris- per un import de 2.584.775,30 euros, a l'article 13 €Retribucions laborals fixes- per un import de 884.162,10 euros, a l'article 14 €Retribucions altre personal (interins) per un import de 122.815,89 euros, a l'article 16 €Seguretat Social- per un import de 897.461,40 euros.
  
València, 29 de gener 2002.- La presidenta de l'IVIA, consellera d'Agricultura, Pesca i Alimentació: M.ª Angels Ramón.Llin Martínez.
Diari Oficial de la Generalitat Valenciana


Sumari del DOGV 4266, del 07-06-2002 (2002/5489)

Informació pública de l'extracte de les convocatòries de proves selectives per a la provisió en propietat de dues places d'agent de la policia local, de personal funcionari de l'Ajuntament de Benifaió, pel sistema establit en la disposició transitòria quarta de la Llei 6/1999, desplegada pel Decret 89/2001, de 24 d'abril, del Govern Valencià, i provisió en propietat de quatre places d'agent de la policia local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4266

Data del DOGV
:   07-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5489


Data del document
:   07-05-2002

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * policia
    * administració local
    * concurs administratiu

Informació pública de l'extracte de les convocatòries de proves selectives per a la provisió en propietat de dues places d'agent de la policia local, de personal funcionari de l'Ajuntament de Benifaió, pel sistema establit en la disposició transitòria quarta de la Llei 6/1999, desplegada pel Decret 89/2001, de 24 d'abril, del Govern Valencià, i provisió en propietat de quatre places d'agent de la policia local. [2002/F5489]
  
En el Butlletí Oficial de la Província de València es van publicar edictes d'este ajuntament, segons la referència que s'indica més avall:
  
Del número 72, amb data 26 de març de 2002, relatius a les bases específiques sobre convocatòries de proves selectives per a la provisió en propietat de les places següents:
  
- Dues places d'agent de la policia local, de personal funcionari de l'Ajuntament de Benifaió, pel sistema establit en la disposició transitòria quarta de la Llei 6/1999, desplegada pel Decret 89/2001, de 24 d'abril, del Govern Valencià.
  
- Quatre places d'agent de la policia local.
Diari Oficial de la Generalitat Valenciana


Sumari del DOGV 4346, del 30-09-2002 (2002/10110)

Ressenya de l'acord de 23 de juliol de 2001, de la Comissió Territorial d'Urbanisme, pel qual es declara definitivament aprovada l'homologació i pla parcial sector SAU R-1 de Daya Nueva.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10834


Data del document
:   23-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Daya Nueva
    * pla d'urbanisme

Ressenya de l'acord de 23 de juliol de 2001, de la Comissió Territorial d'Urbanisme, pel qual es declara definitivament aprovada l'homologació i pla parcial sector SAU R-1 de Daya Nueva. [2002/10817]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant publicada juntament amb les Normes Urbanístiques aprovada en el Butlletí Oficial de la Província d'Alacant número 144, del dia 26 de juny de 2002.
  
Exp. Daya Nueva. Homologació i pla parcial sector SAU R-1.
Diari Oficial de la Generalitat Valenciana


Sumari del DOGV 4167, del 14-01-2002 (2002/199)

Notificació a Miguel Gómez López. Expedient número 51/430/01.
-------------------------------------------------------------

### Dades del document

Número de DOGV
:   4167

Data del DOGV
:   14-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/199


Organisme emissor
:   Conselleria de Sanitat

Tipus de document
:   Anunci

Notificació a Miguel Gómez López. Expedient número 51/430/01. [2002/M199]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons el que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, BOE de 27.11.1992).
  
Contra aquesta resolució, que no exhaureix la via administrativa, s'hi pot interposar recurs d'alçada davant la Direcció General per a la Salut Pública de la Conselleria de Sanitat, en el termini d'un mes comptador des de l'endemà de la publicació en el Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46319 València, o de la manera que preveu l'article 38.4 de la Llei 30/1992.
  
Per fer efectiu el pagament de la sanció imposada per aquesta resolució, cal sol·licitar els documents que hi ha a la Secció de Sancions de les oficines de la Direcció Territorial de Sanitat, al carrer de la Guàrdia Civil, 21, de València, i ingressar l'import en qualsevol de les entitats financeres que s'hi indiquen dins dels terminis que s'hi assenyalen.
  
També s'adverteix que, segons el contingut de l'article 20.6 del Reial Decret 1.398/1993 (BOE de 04.08.1993), la publicació d'aquest edicte interromp el termini de tramitació del procediment.
  
València, 10 de desembre de 2001.- El director territorial de Sanitat: Daniel Pablo Comeche.
  
Persona interessada: Miguel Gómez López.
  
Últim domicili conegut: Camino Real.
  
Població: Vilches (Jaén).
  
Expedient: 51/430/01
  
Fase: acord d'iniciació.
  
Infracció: autorització sanitària.
  
Preceptes infringits: l'article 5.2 del Reial Decret 3484/2000, de 29 de desembre, pel qual s'estableixen les normes d'higiene per a l'elaboració, distribució i comerç de menjars preparats (BOE núm. 11, de 12.01.2001), en relació amb l'article 2.1.1 del Reial Decret 1.945/1983, de 22 de juny, pel qual es regulen les infraccions i sancions en matèria de defensa del consumidor i de la producció agroalimentària (BOE de 05.07.1983) i tipificada en l'article 35.A.1 de la Llei 14/1986, de 25 d'abril, General de Sanitat (BOE de 29.04.1986)
  
Sanció: 40.000 pessetes (240,40 euros).